Klubben holdt til i et kjellerlokale på Nidarvoll skole i 55 år fra 1966 til 2021. Skolen skulle rives og gi plass for en ny kombinert barne- og ungdomsskole, og klubben måtte finne nytt husvære. Trondheim kommune tilbød inntil videre at klubben kunne holde til på tidligere Ringve videregående skole, i det som hadde vært biblioteket. I juni 2021 ble anlegget flyttet fra Nidarvoll til Ringve. Anlegget, som var bygget i flyttbare seksjoner, måtte bygges opp på nytt i en ny konfigurasjon, denne gangen kun i ett nivå. Nye seksjoner måtte bygges for å få det hele til å henge sammen. Om lag 90 % av anlegget på Nidarvoll er behold i det nye anlegget som kalles "Ringveanlegget". Betegnelsen "Glomfjordbanen" brukes ikke lenger. I oktober 2022 kunne hele banen igjen tas i bruk til å kjøre tog på.